NOK สั่งกักตัวนักบิน-ลูกเรือยกเครื่อง หลังพบผู้ติดเชื้อ “โควิด” ไฟลท์เชียงราย
NOK สั่งกักตัวนักบิน-ลูกเรือยกเครื่อง หลังพบผู้ติดเชื้อ "โควิด" ไฟลท์เชียงราย
NOK สั่งกักตัวนักบิน-ลูกเรือยกเครื่อง หลังพบผู้ติดเชื้อ "โควิด" ไฟลท์เชียงราย
3 ธ.ค. 2563

บริษัท สายการบินนกแอร์ จำกัด (มหาชน) หรือ NOK ชี้แจงกรณีมีรายงานผู้ติดเชื้อไวรัสโควิด-19 เดินทางจากจังหวัดเชียงรายมายังท่าอากาศยานดอนเมือง จังหวัดกรุงเทพมหานคร ด้วยเที่ยวบิน DD 8717 ในวันที่ 28 พฤศจิกายน 2563 เมื่อเวลา 13.40- 14.50 น. นั้น สายการบินนกแอร์ได้ส่งรายชื่อผู้โดยสาร นักบิน พนักงานต้อนรับบนเครื่อง พนักงานทุกฝ่ายทุกคนที่อยู่ในข่ายต้องตรวจสอบและเฝ้าระวังไปให้กระทรวงสาธารณสุขโดยทันทีที่ได้รับแจ้ง ตามขั้นตอนที่ทางราชการกำหนด โดยกระทรวงสาธารณสุขจะได้ทำการติดตามตรวจสอบและแจ้งเตือนผู้อยู่ในข่ายต้องสงสัยต่อไป
พร้อมทั้งสั่งให้มีการตรวจและกักตัว 14 วันโดยทันทีสำหรับ นักบิน พนักงานต้อนรับบนเครื่อง และพนักงานทุกคนที่อยู่ในข่ายมีความเสี่ยง และเมื่อครบกำหนด 14 วันต้องทำการตรวจหาเชื้อ พร้อมนำใบรับรองแพทย์ มาแสดงต่อฝ่ายบุคคลก่อนกลับเข้ามาปฏิบัติงาน ตามคำแนะนำของกระทรวงสาธารณสุข
ทั้งนี้ สายการบินมีมาตรการทำความสะอาดและพ่นฆ่าเชื้อภายในเครื่องบินในสถานการณ์โควิด-19 ทุกเที่ยวบิน และได้สั่งเพิ่มการฆ่าเชื้อบนเครื่องบินลำดังกล่าวเพิ่มเติมเป็นพิเศษทันที เพื่อให้ผู้โดยสารรู้สึกมั่นใจกับการเดินทางด้วยเครื่องบิน
สำหรับมาตรการที่สายการบินนกแอร์ได้ยึดถือปฏิบัติมาอย่างเคร่งครัดโดยตลอดมาตั้งแต่เกิดการระบาดขึ้นนั้นคือ
1. พนักงานสวมใส่อุปกรณ์ป้องกันหน้ากากอนามัยและถุงมือยางทุกคน
2. ขอให้ผู้โดยสารใส่หน้ากากอนามัยตลอดเวลาเดินทาง
3. ทำ Social Distancing ในทุก ๆ ขั้นตอนของการเดินทาง
4. เครื่องบินนกแอร์ใช้ระบบกรองอากาศแบบ HEPA Filter ซึ่งมีประสิทธิภาพดักจับไวรัสและแบคทีเรียได้มากกว่า 99.77%
5. ทำความสะอาดแบบ Deep Cleaning พื้นผิวสัมผัส 34 จุด ที่ผู้โดยสารและลูกเรือมีโอกาสสัมผัสบ่อย รวมถึงการทำความสะอาดแบบขั้นสูงสุดในทุก ๆ คืนหลังจากเที่ยวบินสุดท้าย
6. เพิ่มอุปกรณ์พื้นฐานบนเครื่องบิน เช่น หน้ากากอนามัย เจลล้างมือ ถุงมือยาง สเปรย์ฆ่าเชื้อโรค และ ชุดทำความสะอาดทางชีวภาพ (Universal Precaution Kit)
โดยสายการบินนกแอร์ มั่นใจเรื่องมาตรฐานความสะอาด พร้อมยกการ์ดขึ้นสู้ ตั้งแต่ที่มีการแพร่ระบาดของเชื้อไวรัสโควิด-19 ขอให้ผู้โดยสารทุกคนมั่นใจ และไว้วางใจ เดินทางด้วยสายการบินนกแอร์
 
 